CELEX: E2008C0299
Language: bg
Date: 2008-05-21 00:00:00
Title: Решение на Надзорния орган на ЕАСТ № 299/08/COL от 21 май 2008 година за одобрение на програмата за контрол и ликвидиране на бактериална болест на бъбреците, представена от Норвегия

25.9.2008   
            
            
               BG
            
            
               Официален вестник на Европейския съюз
            
            
               L 257/16
            
         
      РЕШЕНИЕ НА НАДЗОРНИЯ ОРГАН НА ЕАСТ
   № 299/08/COL
   от 21 май 2008 година
   за одобрение на програмата за контрол и ликвидиране на бактериална болест на бъбреците, представена от Норвегия
   НАДЗОРНИЯТ ОРГАН НА ЕВРОПЕЙСКАТА АСОЦИАЦИЯ ЗА СВОБОДНА ТЪРГОВИЯ,
   КАТО ВЗЕ ПРЕДВИД Споразумението за Европейското икономическо пространство (наричано по-нататък „Споразумение за ЕИП“), и по-специално член 109 и протокол 1 към него,
   КАТО ВЗЕ ПРЕДВИД Споразумението между държавите-членки на ЕАСТ за създаване на надзорен орган и съд и по-специално член 5, параграф 2, буква г) и протокол 1 към него,
   КАТО ВЗЕ ПРЕДВИД акта, посочен в точка 4.1.5 на глава I от приложение I към Споразумението за ЕИП,
   
      Директива 91/67/ЕИО на Съвета за ветеринарно-санитарните изисквания при пускането на пазара на аквакултури и продукти от тях,
   
   както е изменена, и по-специално член 12 от нея,
   КАТО ВЗЕ ПРЕДВИД акта, посочен в точка 4.2.79 на глава I от приложение I към Споразумението за ЕИП,
   
      Решение 2004/453/ЕО на Комисията от 29 април 2004 г. относно изпълнение на Директива 91/67/ЕИО на Съвета по отношение на мерките за борба с някои болести по аквакултурите, както е изменено,
   
   КАТО ИМА ПРЕДВИД, че Норвегия изготви програма за контрол с цел ликвидиране на бактериалната болест на бъбреците, която е една от болестите в приложение А, колона 1, списък III от Директива 91/67/ЕИО на Съвета,
   КАТО ИМА ПРЕДВИД, че минималните критерии в националните програмите за контрол и ликвидиране на бактериалната болест на бъбреците са посочени в приложение II, глава I от Решение 2004/453/ЕО на Комисията,
   КАТО ИМА ПРЕДВИД, че на 4 януари 2007 г. Норвегия представи на Надзорния орган на ЕАСТ (наричан по-нататък „Органът“) своята програма за контрол и ликвидиране на бактериалната болест на бъбреците,
   КАТО ИМА ПРЕДВИД, че с писмо от 10 януари 2008 г. и в съответствие с член 12 от Директива 91/67/ЕИО на Съвета Норвегия представи за одобрение своята програма за контрол и ликвидиране на бактериалната болест на бъбреците с цел постигане на статут на свободна от болестта страна,
   КАТО ИМА ПРЕДВИД, че Органът разгледа в тясно сътрудничество с Комисията на европейските общности норвежката програма за контрол и ликвидиране,
   КАТО ИМА ПРЕДВИД, че прегледът показа, че програмата, представена от Норвегия отговаря на минималните изисквания за програмите за контрол и ликвидиране, посочени в глава I, приложение II към Решение 2004/453/ЕО на Комисията и следва да бъде одобрена,
   КАТО ИМА ПРЕДВИД, че със свое Решение 272/08/COL Органът отнесе въпроса към Ветеринарния комитет на ЕАСТ, подпомагащ Органа,
   КАТО ИМА ПРЕДВИД, че мерките, предвидени в настоящото решение, са в съответствие със становището на Ветеринарния комитет на ЕАСТ, подпомагащ Органа,
   ПРИЕ НАСТОЯЩОТО РЕШЕНИЕ:
   
               1.
            
            
               Одобрява се програмата за контрол и ликвидиране на бактериалната болест на бъбреците представена от Норвегия.
            
         
               2.
            
            
               Настоящото решение влиза в сила на 21 май 2008 г.
            
         
               3.
            
            
               Адресат на настоящото решение е Норвегия.
            
         
               4.
            
            
               Настоящото решение е автентично на английски език.
            
         
      Съставено в Брюксел на 21 май 2008 година.
      
         
            За Надзорния орган на ЕАСТ
         
         Per SANDERUD
         
         
            Председател
         
         Kristján Andri STEFÁNSSON
         
         
            Член на колегията